Wikipédia-vita:Filmműhely/Hogyan írj egy filmről szócikket?

message: Vitát kezdenék. Nem nagyon írogatok filmes cikkeket, de lenne egy kérdésem, ami - nekem - nagyon zavaró. Miért a történet után írjuk a szereplők listát? A történet résznél a cselekmény és a cselekvők szerepelnek, tehát a szereplők, színészek. Miért ne lehetne a szereplőket a történet elé illezsteni, így az ember tudná - amikor olvassa a cikket - hogy melyik szerepet ki játsza stb.--Talmann 2007. július 4., 15:09 (CEST)
Szerintem azért, mert a lista mint olyan eleve megbontja a szócikk egységét, ezért szebb, ha elöl van a szép folyószöveg, utána a listák. Valaki nemrég belinkelt egy nagyon jó tanulmányt arról, hogy az emberek weboldalakat F-alakban olvasnak, tehát az első 2 bekezdést végigolvassák, utána meg függőlegesen futják át a többit és csak ha megragadja valami a figyelmüket, akkor olvassák vízszintesen. Összefoglalót meg meg lehet írni úgy is, hogy menet közben kiderül, ki kicsoda. – Alensha  üzi 2007. július 4., 15:59 (CEST)

message: Imdb hivatkozás a film oldalára - Ez szerintem nem feltétlenül kell, mert az infoboxban is van...
Sokkal lényegesebb szerintem (amit most beletettem a cikkbe), hogy azok a Források legyenek felsorolva, amik alapján a szócikk készült! Ne feledkezzünk már meg az egyetlen elengedhetetlen feltételről. misibacsi 2007. július 4., 17:48 (CEST)
thread_title:  Külső hivatkozások 

message: A "Rövid történet" lehetősegét helyeslem, hisz a semminél ez is több, ugyanakkor ezt opcionális választásnak hagynám addig, amíg nem íródik egy hosszabb, részletesebb cselekményleírás, vagy akár szinopszis. Ha ez megvan a Rövid történet-fejezet lényegében elveszti jelentőségét, ami ekkor akár törölhető is, úgyhogy egyértelműsíteném, hogy ezt csak terjedelmesebb leírás hiányában alkalmazzuk; nem kötelező minden filmcikknél, pláne olyannál nem, ami már rendelkezik részletesebb leírással! Vander Jtömb 2022. június 29., 17:37 (CEST)
replies: text: Ez félreértés, amit írsz. Nem az a lényeg, hogy jobb híján helyettesítse a hosszabb leírást, majd törlődjön. Gondolj például arra a lehetőségre, hogy a hosszabb leírás esetleg csak évek múlva, vagy sohasem íródik meg.

text: Egyre kevesebb idő jut egy-egy szöveg elolvasására, és főleg a megírására.

text: (ha esetleg időmilliomos lettél, akkor ajánlom figyelmedbe az általam saját magamnak felírt filmek listáját, amik szócikkeinek megírására eddig senkinek nem volt ideje, pedig van köztük jó néhány jó film is).

text: Másrészt a két szakasz alapvető funkciója más: a "Rövid történet" arra szolgál, hogy a film lényegét összefoglalja olyan értelemben, hogy kb. miről szól, mire számíthat az olvasó, ha megnézi, illetve hogy eldönthesse ez alapján is akár, hogy meg akarja-e nézni. Mindezt max 1-2 mondatban, amit pár másodperc alatt el tudsz olvasni, akár a zötykölődő buszon is.

text: A "Cselekmény" ezzel szemben egy hosszabb, minden lényeges részletre kitérő leírás, aminek az elolvasásához értelemszerűen hosszabb idő szükséges. A potenciális olvasóknak egyre kevesebb idejük van olyan szövegek olvasására, ami nem feltétlenül szükséges az életben maradásukhoz, tehát a többség esetleg bele sem kezd a "Cselekmény" szakasz olvasásába (pláne, ha az terjedelmes). misibacsi*üzenet 2022. június 29., 18:47 (CEST)
replies: text: :Megint a mennyiségről beszélsz a minőség helyett: nem az a dolgunk, hogy gépként, robotként ontsuk a filmleirásokat ha esik, ha fúj! Akkor írj vagy szerkessz, ha időd, kedved van hozzá! (Más szócikkek is így szoktak készülni.) Addig megfelelhet ez a megoldás is, de ha már van leíras, pláne évek óta felesleges! A "zötykölödős pár mondat" akar a bevezetőbe is elfér, ahogy ez sok helyen meg is történt. Külön fejezet erre tüzön-vizen át felesleges. Vander Jtömb 2022. június 29., 19:11 (CEST)
thread_title:  Rövid történet